K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (1. variants)

|  |  |
| --- | --- |
| [Datums] | Noteikumi Nr. \_\_\_\_\_ |

Rīgā

**Noteikumi par** **būtiskas līdzdalības iegūšanu vai palielināšanu finanšu institūcijā**

Izdoti saskaņā ar

[Kredītiestāžu likuma](https://likumi.lv/ta/id/37426-kreditiestazu-likums) [29. panta](https://likumi.lv/ta/id/37426-kreditiestazu-likums#p29) pirmo un otro daļu un 50. panta otro daļu,

[Apdrošināšanas un pārapdrošināšanas likuma](https://likumi.lv/ta/id/274969-apdrosinasanas-un-parapdrosinasanas-likums) 40. panta sesto daļu un

[76. panta](https://likumi.lv/ta/id/274969-apdrosinasanas-un-parapdrosinasanas-likums#p76) pirmo un otro daļu,

[Finanšu instrumentu tirgus likuma](https://likumi.lv/ta/id/81995-finansu-instrumentu-tirgus-likums) 4.2 pantu, [9. panta](https://likumi.lv/ta/id/81995-finansu-instrumentu-tirgus-likums#p9) pirmo un otro daļu un

95.2 panta sesto daļu,

[Alternatīvo ieguldījumu fondu un to pārvaldnieku likuma](https://likumi.lv/ta/id/258477-alternativo-ieguldijumu-fondu-un-to-parvaldnieku-likums)

[12. panta](https://likumi.lv/ta/id/258477-alternativo-ieguldijumu-fondu-un-to-parvaldnieku-likums#p12) otro un ceturto daļu un 81. panta astoto daļu,

[Maksājumu pakalpojumu un elektroniskās naudas likuma](https://likumi.lv/ta/id/206634-maksajumu-pakalpojumu-un-elektroniskas-naudas-likums)

[14. panta](https://likumi.lv/ta/id/206634-maksajumu-pakalpojumu-un-elektroniskas-naudas-likums#p14) pirmo un otro daļu un 45. panta pirmo daļu,

Ieguldījumu brokeru sabiedrību likuma 26.panta pirmo un otro daļu un

Ieguldījumu pārvaldes sabiedrību likuma

7.1 panta otro un ceturto daļu un 78. panta septīto daļu

1. Vispārīgais jautājums
2. Noteikumi nosaka:
   1. kritērijus personas, kas tieši vai netieši iegūst vai palielina būtisku līdzdalību (turpmāk – persona) kredītiestādē, apdrošināšanas sabiedrībā, pārapdrošināšanas sabiedrībā, regulētā tirgus organizētājā, ieguldījumu pārvaldes sabiedrībā, alternatīvo ieguldījumu fondu pārvaldniekā, maksājumu iestādē, elektroniskās naudas iestādē, ieguldījumu brokeru sabiedrībā un centrālajā vērtspapīru depozitārijā (turpmāk – finanšu institūcija), noteikšanai;
   2. būtiskas līdzdalības finanšu institūcijā aprēķināšanas metodes;
   3. informācijas apjomu, kuru persona pievieno paziņojumam par būtiskas līdzdalības iegūšanu vai palielināšanu finanšu institūcijā;
   4. paziņojuma par būtiskas līdzdalības iegūšanu vai palielināšanu finanšu institūcijā iesniegšanas un izvērtēšanas kārtību.
3. Kritēriji personu, kuras atzīstamas par būtiskas līdzdalības ieguvējiem, noteikšanai
4. Par personām, kuras rīkojas saskaņoti, atzīstamas personas, kuras uz mutvārdu vai rakstveida vienošanās pamata rīkojas kopīgi, lai iegūtu vai palielinātu būtisku līdzdalību finanšu institūcijā.
5. Par personu saskaņotu rīcību var liecināt jebkurš šāds faktors:
   1. akcionāru līgumi un līgumi par korporatīvās pārvaldības jautājumiem, izņemot līgumus, kuros noteikti tikai akciju vai to daļu (turpmāk – akcijas) pirkuma, līdzpārdošanas vai pirmpirkuma tiesību noteikumi;
   2. ģimeniskās saites:
      1. fiziskās personas un šo fizisko personu aizgādnībā esošas personas;
      2. laulātie;
      3. augšupējie un lejupējie radinieki līdz pirmajai pakāpei;
   3. persona ieņem augstākās vadības līmeņa amatu vai ir finanšu institūcijas valdes vai padomes loceklis;
   4. persona var ietekmēt lēmumu par finanšu institūcijas valdes vai padomes locekļa ievēlēšanu vai iecelšanu;
   5. pastāv saistība starp vienas grupas sabiedrībām, izņemot Finanšu instrumentu tirgus likuma 61.6pantā minētos gadījumus;
   6. komercsabiedrības, kuras kontrolē viena un tā pati persona;
   7. personas izmanto vienu un to pašu finansējuma avotu līdzdalības iegūšanai vai palielināšanai finanšu institūcijā;
   8. attiecīgo akcionāru vai dalībnieku konsekventi balsošanas modeļi;
   9. komercsabiedrība un tās valdes locekļi.
6. Par personu saskaņotu rīcību neuzskata šādas darbības:
   1. personu savstarpējās sarunas par finanšu institūcijas izpildinstitūciju struktūru un to locekļiem;
   2. personu sūdzības finanšu institūcijas valdei vai padomei par finanšu institūcijas esošo vai plānoto stratēģiju, darbības virzieniem, turpmāko darbību;
   3. šādu akcionāra (dalībnieka) likumisko tiesību īstenošanu:
      1. personas lūgumu iekļaut papildu jautājumus vai lēmumprojektus akcionāru (dalībnieku) sapulces darba kārtībā;
      2. ārkārtas akcionāru (dalībnieku) sapulces sasaukšanu;
   4. personu saskaņotu balsojumu akcionāru (dalībnieku) sapulcē par šādiem jautājumiem:
      1. atlīdzības noteikšanu valdes un padomes locekļiem;
      2. finanšu institūcijas aktīvu iegādi vai atsavināšanu;
      3. pamatkapitāla palielināšanu vai samazināšanu;
      4. akciju atpirkšanu;
      5. aizvadītā darbības gada peļņas izlietošanu;
      6. revidentu ievēlēšanu, atsaukšanu un atlīdzības noteikšanu revidentam;
      7. īpašas pārbaudes ierosināšanu un pārbaudes veicēju iecelšanu;
      8. finanšu institūcijas gada pārskata apstiprināšanu;
      9. finanšu institūcijas stratēģijas noteikšanu attiecībā uz vides aizsardzību vai citu ar sociālo atbildību saistītu jautājumu vai atbilstību minētajās jomās atzītiem standartiem vai rīcības kodeksiem;
      10. nepiekrišanu saistīto pušu darījumam.
7. Izvērtējot, vai šo noteikumu 3.4. apakšpunktā minētajās personu darbībās ir konstatējama saskaņota rīcība, ņem vērā šādus faktorus:
   1. personu un iecelšanai vai ievēlēšanai piedāvāto valdes vai padomes locekļu savstarpējo attiecību raksturu;
   2. iecelšanai vai ievēlēšanai piedāvāto valdes vai padomes locekļu, par kuriem tiek balsots saskaņā ar vienošanos, skaitu;
   3. to, vai personas vairākkārt sadarbojušās valdes vai padomes locekļa iecelšanā vai ievēlēšanā;
   4. to, vai personas ne tikai balso saskaņoti, bet arī kopīgi iesniedz lēmumprojektu par konkrētu iecelšanai vai ievēlēšanai valdes vai padomes locekļa amatā piedāvāto kandidātu;
   5. to, vai iecelšanai vai ievēlēšanai valdes vai padomes locekļa amatā piedāvātais kandidātu sastāvs maina personu ietekmi valdes vai padomes sastāvā.
8. Lai izvērtētu, vai personas darbojas saskaņoti, katru iespējamās saskaņotās rīcības gadījumu izvērtē atsevišķi, ņemot vērā ne tikai šo noteikumu 3., 4. un 5. punktā minētos faktorus un darbības, bet arī citus šajos noteikumos neminētus faktorus, kas liecina par personu saskaņotu rīcību.
9. Par personu, kurai ir būtiska ietekme finanšu institūcijā, ir uzskatāma persona, kura var ietekmēt finanšu institūcijas izpildinstitūciju lēmumu pieņemšanu, neskatoties uz to, vai šī ietekme faktiski tiek īstenota.
10. Lai noteiktu, vai personai ir būtiska ietekme finanšu institūcijā, ņem vērā šādus faktorus:
    1. finanšu institūcijas akcionāru vai dalībnieku struktūru;
    2. personas iesaistes līmeni finanšu institūcijas pārvaldībā;
    3. nozīmīgu un regulāru darījumu esību starp personu un finanšu institūciju;
    4. personas attiecības ar finanšu institūciju;
    5. to, vai personai ir papildu tiesības finanšu institūcijā saskaņā ar līgumu, statūtiem vai citu finanšu institūcijas pārvaldes dokumentu;
    6. to, vai persona ir finanšu institūcijas valdes, padomes vai līdzvērtīgas struktūrvienības loceklis, personai ir pārstāvis valdē, padomē vai līdzvērtīgā struktūrvienībā vai arī persona šādu pārstāvi var iecelt vai ievēlēt;
    7. finanšu institūcijas vai finanšu institūcijas mātes sabiedrības akcionāru vai dalībnieku vispārējo struktūru un balsstiesību sadalījumu starp akcionāriem;
    8. saistību starp personu un esošajiem akcionāriem un jebkādus akcionāru līgumus, kas ļautu personai īstenot būtisku ietekmi;
    9. finanšu institūcijas grupas, kuras sastāvā persona iekļaujas, struktūru;
    10. personas spēju piedalīties finanšu institūcijas darbības un finanšu stratēģijas lēmumu pieņemšanā.
11. Būtiskas līdzdalības aprēķināšana
12. Lai noteiktu, vai persona ir ieguvusi netiešu būtisku līdzdalību, veic līdzdalības apmēra aprēķināšanu, izmantojot šādas metodes šajā nodaļā minētajā secībā:
    1. kontroles metode;
    2. reizināšanas metode.
13. Saskaņā ar kontroles metodi par netiešas būtiskas līdzdalības ieguvēju līdz komercsabiedrību kontroles ķēdes galējai personai uzskata visas personas, kuras:
    1. tieši vai netieši iegūst kontroli pār personu finanšu institūcijā, neņemot vērā faktu, vai esošā būtiska līdzdalība personai ir tieša vai netieša;
    2. tieši vai netieši kontrolē personu finanšu institūcijā.
14. Ja šo noteikumu 10. punktā minētās kontroles metodes piemērošana nenosaka, vai persona, kurai šī kontroles metode tika piemērota, ir ieguvusi būtisku līdzdalību, personas līdzdalības apmēru aprēķina saskaņā ar reizināšanas metodi šādā secībā:
    1. personas tiešas līdzdalības apmēru finanšu institūcijā reizina ar līdzdalības apmēru, kas tai pieder komercsabiedrībā, kurai ir līdzdalība būtiskas līdzdalības ieguvējā;
    2. minēto reizināšanas darbību veic, līdz reizināšanas rezultāts turpina būt 10 procenti vai lielāks.
15. Saskaņā ar reizināšanas metodi par netiešas būtiskas līdzdalības ieguvēju uzskata:
    1. visas personas, attiecībā uz kurām reizināšanas rezultāts ir 10 procenti vai lielāks;
    2. visas personas, kurām ir tieša vai netieša kontrole pār personu vai personām, kas noteiktas, piemērojot reizināšanas metodi atbilstoši šo noteikumu 12.1. apakšpunktam.
16. Pienākums sniegt paziņojumu par netiešas būtiskas līdzdalības iegūšanu vai palielināšanu
17. Lai izvērtētu, vai persona, kas netieši iegūst vai palielina būtisku līdzdalību finanšu institūcijā, ir pieņēmusi lēmumu par šādas līdzdalības iegūšanu vai palielināšanu, Latvijas Banka ņem vērā šādus faktorus:
    1. personas informētību par būtiskas līdzdalības iegūšanu vai palielināšanu un par šādas būtiskas līdzdalības iegūšanas vai palielināšanas darījumu;
    2. personas spēju ietekmēt plānoto būtiskas līdzdalības iegūšanu vai palielināšanu, iebilst pret to vai to novērst.
18. Ja persona, kas neapzināti netieši iegūst vai palielina būtisku līdzdalību finanšu institūcijā, uzzina, ka ir ieguvusi vai palielinājusi būtisku līdzdalību finanšu institūcijā, tā nekavējoties informē Latvijas Banku par minēto faktu arī tad, ja persona nolēmusi samazināt pārsniegto būtiskas līdzdalības apmēru.
19. Personai, kas tieši iegūst vai palielina būtisku līdzdalību finanšu institūcijā, ir tiesības iesniegt paziņojumu par visām personām, kas netieši iegūst vai palielina būtisku līdzdalību finanšu institūcijā, ja vien šīs personas ir devušas šādu pilnvarojumu.

**V.** **Proporcionalitātes princips**

1. Latvijas Banka izvērtē katru būtiskas līdzdalības iegūšanas vai palielināšanas darījumu un tās ieguvēju atsevišķi, ņemot vērā proporcionalitātes principu attiecībā uz:
   1. personas būtiskas līdzdalības veidu (tieša, netieša līdzdalība, būtiska ietekme, personas, kuras rīkojas saskaņoti);
   2. būtiskas līdzdalības iegūšanas vai palielināšanas mērķi un apmēru;
   3. personas ietekmi uz finanšu institūciju;
   4. plānotā darījuma sarežģītības pakāpi (sarežģīta līdzdalības ieguvēju organizatoriskā struktūra, iekšgrupas darījumi, specifiski līdzdalības ieguvēji (neregulēti ieguldījumu fondi, lielas ieguldītāju grupas, valdību fondi, starptautiskas organizācijas, publiskais piedāvājums, pārrobežu darījumi, sviras finansējuma izmantošana, finanšu institūcijas stratēģijas maiņa));
   5. personas ietekmi un darījuma specifikai atbilstošas informācijas iesniegšanu.
2. Proporcionalitātes princips nav attiecināms uz personas reputācijas izvērtējumu.
3. Personas profesionālās kompetences izvērtējumā ņem vērā personas ietekmi uz lēmumu pieņemšanu finanšu institūcijā.
4. Personas finanšu stabilitātes izvērtējumā ņem vērā personas veidu (piemēram, fiziska vai juridiska persona), grupas, kurā iekļaujas persona, sarežģītību, iegūtās līdzdalības apmēru un ietekmi finanšu institūcijā pēc plānotā darījuma noslēgšanas. Ja persona iegūst kontroli pār finanšu institūciju, finansiālās stabilitātes izvērtējumā ņem vērā personas spēju nepieciešamības gadījumā nodrošināt finanšu institūcijai papildu kapitālu vidējā termiņā.
5. Ja būtiskas līdzdalības struktūra mainās iekšgrupas darījumu rezultātā, būtisku līdzdalību izvērtē tikai personām, kuras pirmo reizi iekļāvušās būtiskas līdzdalības struktūrā, un personām, kurām netiešas būtiskas līdzdalības veids mainās pret tiešu būtiskas līdzdalības veidu.
6. Ja Latvijas Banka ir iepriekš veikusi personas vērtējumu, tā izvērtē personas atbilstību būtiskas līdzdalības izvērtēšanas kritērijiem, sākot no dienas, kad saņemta iepriekšējā atļauja iegūt vai palielināt būtisku līdzdalību finanšu institūcijā.

**VI. Novērtēšanas periods un sniedzamā informācija**

1. Personai, kas tieši vai netieši iegūst vai palielina būtisku līdzdalību finanšu institūcijā, ir tiesības pirms paziņojuma iesniegšanas Latvijas Bankai rakstveidā informēt par plānoto darījumu Latvijas Banku, kā arī saņemt konsultāciju par iesniedzamajiem dokumentiem un to projektiem, lai būtiskas līdzdalības paziņojuma izskatīšana būtu pēc iespējas efektīvāka.
2. Persona pirms būtiskas līdzdalības iegūšanas vai palielināšanas iesniedz Latvijas Bankai paziņojumu saskaņā ar šo noteikumu 1. pielikumu.
3. Persona, kas vēlas iegūt vai palielināt būtisku līdzdalību finanšu institūcijā, izņemot centrālo vērtspapīru depozitāriju, paziņojumam par būtiskas līdzdalības iegūšanu vai palielināšanu pievieno aizpildītu šo noteikumu 2., 3. un 4. pielikumu.
4. Persona, kas vēlas iegūt vai palielināt būtisku līdzdalību kredītiestādē, papildus šo noteikumu 24. punktā minētajai informācijai un dokumentiem iesniedz Latvijas Bankai aizpildītu šo noteikumu 5. pielikumu.

26. Persona, kas vēlas iegūt vai palielināt būtisku līdzdalību ieguldījumu brokeru sabiedrībā, papildus iesniedz Latvijas Bankai informāciju, kas norādīta Eiropas Komisijas 2017. gada 11. jūlija Deleģētajā regulā (ES) 2017/1946, ar ko Eiropas Parlamenta un Padomes Direktīvas 2004/39/EK un 2014/65/ES papildina attiecībā uz regulatīvajiem tehniskajiem standartiem par izsmeļošu sarakstu ar informāciju, ko potenciālais līdzdalības ieguvējs iekļauj paziņojumā par plānotu būtiskas līdzdalības iegūšanu ieguldījumu brokeru sabiedrībā.

1. Ja šajos noteikumos minētie iesniedzamie dokumenti jau ir Latvijas Bankas rīcībā un tajos ietvertā informācija nav mainījusies, persona tos atkārtoti neiesniedz un paziņojumā Latvijas Bankai norāda, ka attiecīgie dokumenti ir iesniegti Latvijas Bankai un tajos ietvertā informācija no iesniegšanas dienas Latvijas Bankai nav mainījusies. Persona paziņojumā norāda, kāda administratīvā procesa ietvaros un kādā laika periodā minētie dokumenti iesniegti.
2. Latvijas Bankai, ņemot vērā proporcionalitātes principu, ir tiesības atbrīvot atsevišķas personas, kas netieši iegūst vai palielina būtisku līdzdalību finanšu institūcijā, no noteiktas informācijas sniegšanas, individuāli izskatot katru gadījumu. Minētais atbrīvojums nav piemērojams personas reputācijas izvērtējumam.
3. Latvijas Banka rakstveidā informē personu par paziņojuma vai papildu informācijas saņemšanu, sniedzot personai šādu informāciju:
   1. norādi, ka paziņojums uzskatāms par pilnīgu un visa nepieciešamā informācija atbilstoši šo noteikumu prasībām ir iesniegta;
   2. vērtēšanas perioda beigu datumu;
   3. norādi, ka Latvijas Bankai ir tiesības vērtēšanas periodā, bet ne vēlāk kā vērtēšanas perioda 50. darbdienā pieprasīt papildu informāciju, lai izvērtētu personas atbilstību būtiskas līdzdalības izvērtēšanas kritērijiem;
   4. norādi, ka jebkura jauna informācija vai fakti, kurus papildus iesniegs paziņojuma iesniedzējs vai kuri Latvijas Bankai kļūs zināmi no citiem avotiem un kuri ir atzīstami par būtiskiem būtiskas līdzdalības paziņojuma izvērtēšanai (piemēram, būtiskas biznesa plāna izmaiņas, amatpersonu nominēšana, negatīvas izmaiņas personas reputācijā) atbilstoši būtiskas līdzdalības izvērtēšanas kritērijiem, var būt par pamatu paziņojuma par būtisku līdzdalību izvērtēšanas pārtraukšanai un jauna paziņojuma iesniegšanai;
   5. norādi, ka termiņš būtiskas līdzdalības iegūšanas kredītiestādē izvērtēšanai tiek rēķināts saskaņā ar Eiropas Centrālās bankas darba laiku.
4. Ja personas iesniegtais paziņojums ir nepilnīgs, Latvijas Banka divu darbdienu laikā no dienas, kad saņemts šo noteikumu 23. punktā minētais paziņojums, vai divu darbdienu laikā pēc Latvijas Bankas pieprasītās papildu informācijas saņemšanas rakstveidā informē personu, ka vērtēšanas periods netiek sākts un norāda trūkstošos dokumentus un informāciju.

**VII. Būtiskas līdzdalības izvērtēšana**

1. Vērtējot personas kopējo reputāciju, Latvijas Banka ņem vērā personas reputāciju (godīgumu, sodāmības neesību) un profesionālo kompetenci.
2. Kopējās reputācijas prasībai nav piemērojams proporcionalitātes princips, un tā attiecas uz visām personām un to patiesajiem labuma guvējiem neatkarīgi no plānotā būtiskas līdzdalības apmēra, plānotās iesaistīšanās finanšu institūcijas pārvaldē vai ietekmes īstenošanas finanšu institūcijā. Lai izvērtētu kopējo reputāciju, Latvijas Banka attiecībā uz iesniedzamo dokumentu un informācijas apjomu var piemērot proporcionalitātes principu, ņemot vērā personas veidu (piemēram, fiziska vai juridiska persona, finanšu uzraudzības iestādes uzraudzībā esoša fiziska vai juridiska persona u. tml.).
3. Persona atbilst reputācijas kritērijam, ja Latvijas Bankai nav pamata apšaubīt tās labo reputāciju un nav ticamu pierādījumu par pretējo. Izvērtējot personas reputāciju, Latvijas Banka ņem vērā visu tai pieejamo informāciju par personu:
   1. informāciju par personas kriminālo un administratīvo sodāmību;
   2. jebkādu kriminālās sodāmības vai būtisku administratīvo pārkāpumu vēsturi, izvērtējot notiesāšanas vai apsūdzības veidu, pārsūdzības līmeni, saņemto sodu, sasniegto tiesas procesa stadiju un jebkādu reabilitējošo pasākumu ietekmi. Latvijas Banka ņem vērā arī attiecīgā nodarījuma smaguma pakāpi, laikposmu, kas pagājis no pārkāpuma dienas, un personas uzvedību kopš pārkāpuma izdarīšanas, kā arī pārkāpuma attiecināmību uz personu kā būtiskas līdzdalības ieguvēju;
   3. informāciju par personas rīcību tās komercdarbībā:
      1. pierādījumus, ka persona nav ievērojusi pārredzamības, atvērtības un sadarbības principus attiecībās ar uzraudzības vai citām valsts pārvaldes iestādēm;
      2. atteikumu reģistrēt un izsniegt atļauju, apstiprināt dalību vai piešķirt licenci nodarboties ar tirdzniecību, uzņēmējdarbību vai strādāt profesijā, jebkādu šādas reģistrācijas, atļaujas, dalības vai licences atcelšanu, atsaukšanu vai izbeigšanu, kā arī jebkāda veida izslēgšanu no profesionālajām struktūrām vai asociācijām;
      3. iemeslus atbrīvošanai no algota darba vai uzticības amata, fiduciārajām attiecībām vai līdzīgām situācijām, kā arī lūgumiem atstāt šādus amatus;
      4. kompetentās iestādes aizliegumu personai veikt komercdarbību;
   4. informāciju par personas pārkāpumiem finanšu un kapitāla tirgū:
      1. finanšu un kapitāla tirgu regulējošo normatīvo aktu pārkāpumus un uzraudzības iestāžu piemērotās sankcijas;
      2. nodarījumus, kas saistīti ar finanšu noziegumiem, noziedzīgi iegūtu līdzekļu legalizāciju un terorisma un proliferācijas finansēšanu, tirgus manipulācijām, iekšējās informācijas ļaunprātīgu izmantošanu, augļošanu un korupciju;
      3. nodokļus regulējošo normatīvo aktu pārkāpumus un piemērotās sankcijas;
      4. jebkādus citu normatīvo aktu pārkāpumus komercdarbībā (piemēram, komercsabiedrības novešana līdz bankrotam vai maksātnespējai, patērētāju tiesību aizsardzības pārkāpumi);
   5. informāciju par konstatējumiem valsts iestāžu veiktās klātienes vai neklātienes pārbaudēs, piedziņas procesos vai pirmstiesas izmeklēšanas procesos, ja tajos konstatētais ir attiecināms uz personu;
   6. jebkādu no citiem avotiem iegūtu informāciju, kas ir būtiska, izvērtējot personas reputāciju.
4. Izvērtējot saskaņā ar šo noteikumu 33. punktu iesniegto informāciju, Latvijas Banka ņem vērā šādus faktorus:
   1. noziedzīgā nodarījuma vai administratīvā pārkāpuma kvalifikāciju, soda veidu (piemēram, naudas sods, brīvības atņemšana utt.), ilgumu, pārsūdzības stadiju, tiesas procesa posmu (piemēram, notiesājošs spriedums, tiesvedība, apsūdzība) un personas statusu tiesas procesā;
   2. mazāk nozīmīgu pārkāpumu gadījumā, kas katrs atsevišķi neietekmētu personas reputāciju, – šo pārkāpumu iespējamo kumulatīvo efektu;
   3. jebkuras citas personas, ar kuru personai ir radniecības vai darījumu attiecības, reputāciju.
5. Latvijas Bankai nav pamata uzskatīt, ka personai ir nevainojama reputācija tikai tāpēc, ka pret personu nav sākta kriminālvajāšana, tā nav saukta pie kriminālatbildības un nav notiesājoša sprieduma, lai gan joprojām pastāv vērā ņemami apgalvojumi par krimināli sodāmu rīcību.
6. Profesionālās kompetences prasībai ir piemērojams proporcionalitātes princips, ņemot vērā personas ietekmi finanšu institūcijā.
7. Ja persona ir juridiska persona, profesionālās kompetences prasības ir attiecināmas uz šo juridisko personu, visām personām, kuras faktiski vada šo juridisko personu, un šīs juridiskās personas patiesajiem labuma guvējiem.
8. Personu uzskata par atbilstošu profesionālās kompetences prasībām, ja tā ir:
   1. persona, kurai Latvijas Banka vai Eiropas Centrālā banka ir atļāvusi iegūt būtisku līdzdalību citā finanšu institūcijā un kura ir pakļauta Latvijas Bankas vai citas dalībvalsts finanšu uzraudzības iestādes uzraudzībai;
   2. fiziska persona, kura jau vada šīs vai citas finanšu institūcijas darbību, un šī finanšu institūcija ir pakļauta Latvijas Bankas vai citas dalībvalsts finanšu uzraudzības iestādes uzraudzībai;
   3. juridiska persona, kuru kā finanšu institūciju uzrauga Latvijas Banka, Eiropas Centrālā banka vai citas dalībvalsts finanšu uzraudzības iestāde.
9. Latvijas Banka piemēro izvērtējumā šo noteikumu 38. punktu, ja tās rīcībā nav faktu vai informācijas, kas liktu apšaubīt personas profesionālo kompetenci.
10. Latvijas Banka ir tiesīga neņemt vērā šo noteikumu 38. un 39. punktā minēto, ja persona ir atzīta par profesionāli kompetentu kontrolēt finanšu institūciju, kas lieluma, iekšējās organizācijas un darbības veida, apjoma un sarežģītības ziņā ir būtiski mazāka par finanšu institūciju, kurā tā vēlas iegūt būtisku līdzdalību.
11. Personas profesionālā kompetence ietver kompetenci pārvaldības jomā (pārvaldības kompetence) un finanšu institūcijas pamatdarbības jomā (tehniskā kompetence).
12. Izvērtējot pārvaldības kompetenci, Latvijas Banka ņem vērā personas iepriekšējo pieredzi un profesionalitāti līdzdalības iegūšanā citās komercsabiedrībās un to pārvaldībā.
13. Izvērtējot tehnisko kompetenci, Latvijas Banka ņem vērā personas iepriekšējo pieredzi finanšu institūciju darbībā un pārvaldībā, darbojoties kā kontrolējošajam akcionāram, valdes vai padomes loceklim finanšu institūcijā.
14. Ja persona ir juridiska persona:
    1. profesionālo kompetenci izvērtē šīs juridiskās personas valdes un padomes locekļiem vai citai personai, kas faktiski vada juridiskās personas komercdarbību;
    2. tehnisko kompetenci izvērtē šīs juridiskās personas vai grupas, kurā tā ietilpst, komercdarbībai.
15. Izvērtējot personas atbilstību profesionālās kompetences kritērijam, Latvijas Banka ir tiesīga piemērot proporcionalitātes principu, ja persona vēlas iegūt būtisku līdzdalību finanšu institūcijā, lai diversificētu ieguldījumu portfeli, vēlas saņemt dividendes vai kapitāla pieaugumu, nevis iesaistīties finanšu institūcijas pārvaldē.
16. Latvijas Banka ņem vērā personas iepriekšējos un pašreizējos komercdarbības rezultātus un finansiālo stabilitāti, kas var ietekmēt personas profesionālo kompetenci:
    1. personas iekļaušanu jebkādā parādnieku sarakstā vai citu negatīvu personas finansiālo saistību vēsturi;
    2. to, vai persona ir vai ir bijusi īpašnieks vai vadītājs komercsabiedrībā, kas atzīta par maksātnespējīgu vai bankrotējušu, vai komercsabiedrībai ir bijušas atņemtas tiesības veikt noteiktu komercdarbību, pret to sākts kriminālprocess;
    3. personas maksātnespējas procesa pasludināšanu;
    4. jebkādu tiesvedību civillietā, administratīvajā vai krimināllietā, liela mēroga investīcijas vai riska darījumus un saņemtos aizdevumus, ja tiem ir būtiska ietekme uz personas finansiālo stabilitāti.
17. Vērtējot personas atbilstību tehniskās kompetences kritērijam, Latvijas Banka ņem vērā būtiskas līdzdalības iegūšanas mērķi un iespējamo ietekmi (piemēram, līdzdalība ar veto tiesībām, finanšu institūcijas stratēģija un biznesa plāna apstiprināšana).

**VIII. Personas, kura vadīs finanšu institūcijas darbību, reputācijas un pieredzes izvērtējums**

1. Ja persona plāno veikt izmaiņas finanšu institūcijas valdē vai padomē vai iecelt jaunas personas, kuras pilda pamatfunkcijas finanšu institūcijā (ja atbilstoši normatīvajiem aktiem tiek veikta šo personu izvērtēšana Latvijas Bankā), persona paziņojumam pievieno visu informāciju un dokumentus, kas nepieciešami šo personu izvērtēšanai atbilstoši katrā finanšu un kapitāla tirgus jomā noteiktajām normatīvo aktu prasībām.
2. Ja persona neplāno veikt izmaiņas finanšu institūcijas valdē vai padomē vai iecelt jaunas personas, kuras pilda pamatfunkcijas finanšu institūcijā (ja atbilstoši normatīvajiem aktiem tiek veikta šo personu izvērtēšana Latvijas Bankā), persona paziņojumā norāda, ka izmaiņas netiks veiktas.

**IX. Personas finansiālās stabilitātes izvērtējums**

1. Izvērtējot personas finansiālo stabilitāti, Latvijas Banka vērtē personas spēju finansēt plānoto līdzdalības iegūšanu un pārskatāmā nākotnē uzturēt stabilu gan savu, gan finanšu institūcijas finanšu struktūru.
2. Latvijas Banka, ņemot vērā personas un līdzdalības iegūšanas veidu, izvērtē, vai persona ir pietiekami finansiāli stabila, lai nodrošinātu finanšu institūcijas stabilu darbību un piesardzīgu pārvaldību nākamajos trijos gados.
3. Izvērtējot personas finansiālo stabilitāti, Latvijas Banka ņem vērā:
   1. to, vai personas finansēšanai izmantotie finanšu mehānismi vai starp personu un finanšu institūciju pastāvošās finansiālās saistības var izraisīt interešu konfliktus, kas varētu ietekmēt finanšu institūciju;
   2. to, vai personas finansiālais stāvoklis liecina, ka tā, iespējams, saskarsies ar finansiālām grūtībām būtiskas līdzdalības iegūšanas procesā vai nākamajos trijos gados;
   3. personas iespējamo ietekmi, personas veidu (piemēram, vai persona ir stratēģiskais vai finanšu investors, tostarp – vai tas ir privātā kapitāla ieguldījumu fonds vai riska ieguldījumu fonds) un būtiskas līdzdalības iegūšanas veidu (piemēram, vai darījums ir būtisks vai sarežģīts);
   4. to, vai persona būtiskas līdzdalības iegūšanai izmantos aizdevumu un minētās parādsaistības negatīvi neietekmēs personas finansiālo stabilitāti, personas apņemšanos nodrošināt finanšu institūcijai saistošo prudenciālo prasību izpildi un finanšu institūcijas spēju ievērot prudenciālās prasības.
4. Personas finansiālās stabilitātes novērtēšanai Latvijas Banka ir tiesīga piemērot proporcionalitātes principu attiecībā uz iesniedzamo dokumentu un informācijas apjomu vai noteikt stingrākas prasības, ņemot vērā, vai persona ir finanšu institūcija, kas pakļauta prudenciālajai uzraudzībai, vai juridiska persona, kas nav finanšu institūcija, vai arī tā ir fiziska persona.

**X. Finanšu institūcijas atbilstības prudenciālajām prasībām izvērtējums**

1. Latvijas Banka veic izvērtējumu, vai finanšu institūcija atbilst prudenciālajām prasībām attiecībā uz personu, ņemot vērā šādus faktorus:
   1. personas līdzdalības daļu, reputāciju, finansiālo stabilitāti, grupas struktūru;
   2. personas stratēģiju attiecībā uz finanšu institūcijas turpmāko darbību;
   3. korporatīvo pārvaldību;
   4. personas turpmākos mērķus attiecībā uz līdzdalību finanšu institūcijā;
   5. personas apņemšanos sniegt finansiālu atbalstu, lai nodrošinātu likviditāti vai maksātspēju;
   6. personas spēju sniegt finansiālu atbalstu vai rast citu risinājumu likviditātes vai maksātspējas problēmu gadījumos;
   7. personas spēju ieguldīt finanšu resursus finanšu institūcijas darbības attīstībā.
2. Latvijas Banka veic izvērtējumu, vai finanšu institūcija atbilst prudenciālajām prasībām, ņemot vērā šādus faktorus:
   1. finanšu institūcijas spēju ievērot tiesību aktu prasības (piemēram, kapitāla, likviditātes, lielo riska darījumu, iekšējās kontroles, riska pārvaldības un atbilstības prasības) paziņojuma izskatīšanas laikā un pēc personas būtiskas līdzdalības iegūšanas;
   2. to, vai komercsabiedrību grupas, kuras sastāvā finanšu institūcija iekļausies, struktūra neierobežo Latvijas Bankas iespējas veikt tai normatīvajos aktos noteiktās uzraudzības funkcijas, nodrošināt efektīvu informācijas apmaiņu starp kredītiestāžu uzraudzības iestādēm un noteikt kredītiestāžu uzraudzības iestāžu uzraudzības pilnvaru sadalījumu;
   3. to, vai komercsabiedrību grupas, kuras sastāvā finanšu institūcija iekļausies, struktūra nodrošina skaidru un pārredzamu korporatīvo pārvaldību un organizatorisko struktūru.

**XI. Noziedzīgi iegūtu līdzekļu legalizācijas un terorisma un proliferācijas finansēšanas riska izvērtēšana**

1. Latvijas Banka izvērtē, vai nepastāv pamatotas šaubas, ka saistībā ar plānoto līdzdalības iegūšanu ir veikta nelikumīgi iegūtu līdzekļu legalizācija un terorisma un proliferācijas finansēšana vai mēģināts veikt šādas darbības vai ka plānotā līdzdalības iegūšana varētu palielināt šo risku, ņemot vērā šādus faktorus:
   1. Latvijas Bankas rīcībā ir informācija, tai ir aizdomas vai tai ir pamats uzskatīt, ka persona ir vai ir bijusi iesaistīta noziedzīgi iegūtu līdzekļu legalizācijas un terorisma un proliferācijas finansēšanas darbībās vai mēģinājumos neatkarīgi no tā, vai tie ir tieši vai netieši saistīti ar plānoto būtiskas līdzdalības iegūšanu vai palielināšanu;
   2. Latvijas Bankas rīcībā ir informācija, tai ir aizdomas vai tai ir pamats uzskatīt, ka persona ir veikusi terorisma darbības vai terorisma un proliferācijas finansēšanu, it īpaši, ja personai ir piemērots finansiālo sankciju režīms;
   3. plānotā būtiskas līdzdalības iegūšana palielina noziedzīgi iegūtu līdzekļu legalizācijas un terorisma un proliferācijas finansēšanas risku;
   4. finanšu līdzekļu iegūšana rada aizdomas, ka radīsies paaugstināts noziedzīgi iegūtu līdzekļu legalizācijas un terorisma un proliferācijas finansēšanas risks;
   5. netiek iesniegta pilnīga un ticama informācija un skaidrojumi par kapitāla izcelsmi vai personas veiktajām darbībām attiecībā uz tās komercdarbību (piemēram, neuzskaitīta kapitāla aprite, galvenā biroja pārcelšana no personas reģistrācijas valsts uz citu valsti, vadības vai juridiskas personas īpašnieku maiņa, īpašnieku vai sabiedrības vadības iepriekšēja saistība ar krimināli sodītām personām).
2. Šo noteikumu 56.4. apakšpunktā minētais paaugstinātais noziedzīgi iegūtu līdzekļu legalizācijas un terorisma un proliferācijas finansēšanas risks rodas, ja persona darbojas vai tai ir personiskas vai komercdarbības saites (ar ģimenes locekļa vai cieši saistītu personu starpniecību) ar valsti vai teritoriju, kuru Finanšu darījumu darba grupa identificējusi kā valsti vai teritoriju ar būtiskām nepilnībām tās noziedzīgi iegūtu līdzekļu legalizācijas un terorisma un proliferācijas finansēšanas apkarošanas sistēmā, kas rada risku starptautiskajai finanšu sistēmai, vai ar valsti vai teritoriju, kuru Eiropas Komisija identificējusi kā valsti vai teritoriju ar būtiskām nepilnībām tās noziedzīgi iegūtu līdzekļu legalizācijas un terorisma un proliferācijas finansēšanas apkarošanas sistēmā, kas rada būtiskus draudus finanšu sistēmai.
3. Izvērtējot, vai plānotā būtiskas līdzdalības iegūšana rada paaugstinātu noziedzīgi iegūtu līdzekļu legalizācijas un terorisma un proliferācijas finansēšanas risku, Latvijas Banka par personu ņem vērā visu informāciju, atzinumus, novērtējumus vai ziņojumus, kurus sagatavojušas starptautiskas organizācijas noziedzīgi iegūtu līdzekļu legalizācijas novēršanas un noziedzīgi iegūtu līdzekļu legalizācijas predikatīvu noziegumu un terorisma un proliferācijas finansēšanas novēršanas jomā, kā arī plašsaziņas līdzekļos pieejamo informāciju.
4. Latvijas Banka, izvērtējot plānotās būtiskas līdzdalības iegūšanas vai palielināšanas darījumā paredzēto līdzekļu izcelsmi un kustību, ņem vērā, vai:
   1. būtiskas līdzdalības iegūšanai paredzētie līdzekļi tiek pārskaitīti, izmantojot finanšu institūcijas, ko uzrauga dalībvalstu finanšu un kapitāla tirgus uzraudzības iestādes, vai finanšu institūcijas, ko uzrauga ārvalstu finanšu un kapitāla tirgus uzraudzības iestādes, kurās tiek piemērotas efektīvas noziedzīgi iegūtu līdzekļu legalizācijas un terorisma un proliferācijas finansēšanas apkarošanas prasības, kas atbilst Finanšu darījumu darba grupasieteikumiem, un šīs prasības tiek efektīvi īstenotas;
   2. informācija par darbību, kuras rezultātā radušies šie līdzekļi, personas komercdarbības vēsture un finansēšanas shēma ir ticama un atbilst darījuma vērtībai;
   3. līdzekļiem iespējams izsekot dokumentu veidā līdz pat to izcelsmei vai ir cita informācija, kas ļauj Latvijas Bankai nešaubīties par līdzekļu likumīgu izcelsmi.
5. Ja persona nespēj Latvijas Bankai pierādīt līdzekļu izcelsmi saskaņā ar šo noteikumu 59. punktu, tā sniedz skaidrojumu par līdzekļu izcelsmi un kustību. Latvijas Banka kopsakarā ar personas kopējās reputācijas novērtējumu izvērtē, vai šāds skaidrojums ir ticams un pamatots.

**XII. Būtiskas līdzdalības iegūšana centrālajā vērtspapīru depozitārijā**

1. Personu, kuras plāno iegūt kontroli centrālajā vērtspapīru depozitārijā, atbilstības izvērtēšanai piemēro šo noteikumu 27. punktā, VII, IX, X un XI nodaļā minētās prasības.
2. Ja kontroles iegūšana centrālajā vērtspapīru depozitārijā tiek īstenota personu saskaņotas rīcības rezultātā, saskaņotas rīcības noteikšanai piemēro šo noteikumu 3., 4., 5., 6., 7. un 8. punktu.
3. Persona pirms kontroles iegūšanas centrālajā vērtspapīru depozitārijā iesniedz Latvijas Bankai paziņojumu saskaņā ar šo noteikumu 1. pielikumu. Paziņojumam pievieno aizpildītu šo noteikumu 2., 3. un 4. pielikumu un pievieno tajos norādīto informāciju un dokumentus.

**XIII.** **Noslēguma jautājums**

1. Atzīt par spēku zaudējušiem Finanšu un kapitāla tirgus komisijas 2020. gada 14. jūlija normatīvos noteikumus Nr. 92 "Paziņojumam par būtiskas līdzdalības iegūšanu vai palielināšanu pievienojamās informācijas saraksts un paziņojuma izskatīšanas galvenie principi un kārtība'' (Latvijas Vēstnesis, 2020, Nr. 139, 2022, Nr. 126).

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

1. pielikums

Latvijas Bankas [datums]

noteikumiem Nr. [\_\_\_\_\_]

**Paziņojums**

**par būtiskas līdzdalības iegūšanu vai palielināšanu finanšu institūcijā**

1. Informācija par paziņojuma kontaktpersonu

|  |
| --- |
| Vārds, uzvārds:  Amats:  Komercsabiedrības nosaukums:  Adrese:  E-pasta adrese:  Tālruņa numurs:  Mobilā tālruņa numurs: |

2. Informācija par finanšu institūciju, kurā plāno iegūt vai palielināt būtisku līdzdalību

|  |
| --- |
| Finanšu institūcijas nosaukums:  Adrese:  E-pasta adrese:  Tālruņa numurs:  Identifikācijas kods (LEI kods vai cits, ja tāds ir):  Finanšu institūcijas reģistrācijas numurs:  Finanšu institūcijas pamatdarbība: |

3. Informācija par personu, kas vēlas iegūt vai palielināt būtisku līdzdalību finanšu institūcijā

|  |
| --- |
| 1. Saziņa ar personu  Personas nosaukums vai vārds un uzvārds:  Personas, ja tā ir juridiska persona, paraksttiesīgās personas vārds un uzvārds:  Pārstāvja, ar kuru var sazināties par personu, vārds un uzvārds:  Adrese (juridiskā un faktiskā):  E-pasta adrese:  Tālruņa numurs:  Tīmekļvietnes adrese:  Identifikācijas kods (LEI kods vai cits, ja ir):  Personas reģistrācijas (identifikācijas) numurs:  2. Informācija par personas pamatdarbību  (sniedz aprakstu par galvenajām darbības jomām un tirgiem, iekļaujot informāciju par būtiskiem notikumiem, kas ietekmējuši personas darbību, pēdējā pārskata gadā, sniedz informāciju par personas atkarību no patentiem, licencēm, nozīmīgiem līgumiem, apgrūtinājumiem un darbības ierobežojumiem, kā arī tiesas procesiem, kas ir ietekmējuši vai var ietekmēt tās darbību nākotnē, būtiskiem pašreiz veicamiem vai tuvākajā laikā plānotiem ieguldījumiem, pamatkapitāla lielumu un sadalījumu)  3. Informācija par saskaņotu rīcību  (sniedz ziņas par citām personām, ar kurām persona rīkojas saskaņoti saistībā ar būtiskas līdzdalības iegūšanu vai palielināšanu finanšu institūcijā, kā arī informāciju par kopējo turpmāko darbību attiecībā uz finanšu institūciju)  4. Informācija par finanšu uzraudzības iestādi, ja persona atrodas kādas citas finanšu un kapitāla tirgus uzraudzības iestādes uzraudzībā, informācija par šīs personas licencēto vai reģistrēto darbību |

4. Informācija par plānoto darījumu

|  |
| --- |
| 1.Ziņas par akciju skaitu un veidu (parastās akcijas, priekšrocību akcijas vai personāla akcijas) finanšu institūcijā, kas personai piederēja pirms būtiskas līdzdalības iegūšanas vai palielināšanas un pēc tās, kā arī ziņas par akciju skaitu visā finanšu institūcijas pamatkapitālā (arī procentuāli) un balsstiesību proporcionālo sadalījumu, ja tas atšķiras no proporcionālā sadalījuma pamatkapitālā  2. Paredzamā līdzdalības daļa finanšu institūcijā pēc darījuma  3. Paredzamā darījuma cena, cenas noteikšanas kritēriji, paskaidrojums, ja cena atšķiras no tirgus vērtības, tās samaksas kārtība vai vērtētāja novērtējums vai līdzvērtīgs dokuments, kas sniedz informāciju ar cenas noteikšanas kritērijiem, termiņi, galvenie noteikumi, paredzamais darījuma izpildes termiņš  4. Detalizēta informācija par būtiskas līdzdalības iegūšanas vai palielināšanas mērķi (piemēram, stratēģisks ieguldījums, portfeļa pārvaldīšana), ieguldīšanas termiņu  5. Informācija, vai pirms un pēc ieguves ir nepieciešamas vēl kādu valsts iestāžu atļaujas (akciju atpirkšanas piedāvājumi, konkurences iestādes atļauja utt.). Ja ir nepieciešama atļauja, tad informācija, kuras iestādes to sniegs, kāds ir atļaujas saņemšanas termiņš  6. Noslēgtie akcionāru līgumi, informācija par paredzamajiem akcionāru līgumiem. Ziņas par citām personām, ar kurām persona rīkojas saskaņoti saistībā ar būtiskas līdzdalības iegūšanu vai palielināšanu finanšu institūcijā, iegūšanas finansēšanu, katras personas ietekmi uz turpmāko finanšu institūcijas finansiālo un vadības darbību, kā arī šo personu kopējo turpmāko rīcību attiecībā uz finanšu institūciju  7. Informācija par jebkādiem atsavināšanas darījumiem, kas rastos līdz ar līdzdalības finanšu institūcijā iegādi |

5. Informācija par būtiskas līdzdalības iegūšanas vai palielināšanas finansēšanas avotiem

1. Informācija par finanšu resursiem un to izcelsmi un līdzekļu pieejamību

(persona pamato minēto ar jebkādiem atbilstošiem pavaddokumentiem, kas finanšu uzraudzības iestādei apliecina, ka plānotā līdzdalības iegūšana nav noziedzīgi iegūtu līdzekļu legalizācijas un terorisma un proliferācijas finansēšanas mēģinājums. Lai to apliecinātu, persona kā pamatojošus dokumentus var iesniegt komercsabiedrību gada pārskatus, komercsabiedrību izpildinstitūciju lēmumus, nodokļu deklarācijas, ienākumu deklarācijas, naudas kontu izrakstus, finanšu instrumentu kontu izrakstus un citus dokumentus)

2. Informācija par plānotās līdzdalības iegūšanas apmaksas veidu un līdzekļu pārvešanai izmantoto tīklu

(lai minēto apliecinātu, persona iesniedz līgumus, kontu izrakstus un citus dokumentus)

3. Informācija par piekļuvi kapitāla avotiem un finanšu tirgiem, tostarp informācija par emitētajiem finanšu instrumentiem

(lai minēto apliecinātu, persona kā pamatojošus dokumentus var iesniegt komercsabiedrību gada pārskatus, komercsabiedrību izpildinstitūciju lēmumus, finanšu instrumentu kontu izrakstus un citus dokumentus)

4. Informācija par saistībām, aizdevējiem, informācija par saistību dzēšanas termiņiem, nosacījumiem, ķīlām un galvojumiem, kā arī informācija par saistībām paredzēto ienākumu avotu un aizņemto līdzekļu izcelsmi, ja aizdevējs nav uzraudzīta finanšu institūcija

(lai minēto apliecinātu, persona iesniedz līgumus, kontu izrakstus, valsts reģistru apliecinājumus par hipotēku, kredītreģistra datiem un līdzīgiem datiem)

5. Informācija par finanšu darījumiem ar citiem finanšu institūcijas akcionāriem

(lai minēto apliecinātu, persona iesniedz līgumus, kontu izrakstus)

6. Informācija par personas vai finanšu institūcijas aktīviem, kas tiks pārdoti tuvākajā laikā (pārdošanas nosacījumi, cenas novērtējums un citi darījumu raksturojoši nosacījumi) un kas tiks izmantoti būtiskas līdzdalības iegūšanai vai palielināšanai

(lai minēto apliecinātu, persona iesniedz līgumus, vienošanās, komercsabiedrību izpildinstitūciju pieņemtus lēmumus)

6. Informācija par plānoto grupas struktūru un tās ietekmi uz uzraudzību

1. Ja būtiskas līdzdalības ieguvējs ir juridiska persona, tas iesniedz finanšu institūcijas un grupas, kurā finanšu institūcija pēc plānotās līdzdalības iegūšanas tiks iekļauta, konsolidētās uzraudzības tvēruma (*consolidated perimeter*) analīzi. Analīzē ietver informāciju par to, kuras grupas struktūrvienības tiks iekļautas konsolidētās uzraudzības prasību tvērumā un kuros grupas līmeņos šīs prasības būs piemērojamas konsolidēti un subkonsolidēti

2. Jebkurš būtiskas līdzdalības ieguvējs iesniedz vērtējumu, vai plānotā iegūšana jebkādā veidā ietekmēs personas ciešas attiecības ar finanšu institūciju un finanšu institūcijas spēju laikus un precīzi sniegt Latvijas Bankai normatīvajos aktos noteikto informāciju

7. Iesniedzamā informācija, ja persona plāno iegūt būtisku ietekmi vai būtisku līdzdalību finanšu institūcijā, nesasniedzot 20 % no finanšu institūcijas pamatkapitāla vai balsstiesīgo akciju skaita

1. Informācija par personas plānoto stratēģiju attiecībā uz finanšu institūcijas darbību

(persona iesniedz detalizētu stratēģijas dokumentu, kas ietver vismaz:

1) personas darbības plānu saistībā ar būtiskas līdzdalības iegūšanu vai palielināšanu;

2) personas nodomu tuvākajā laikā palielināt, samazināt vai paturēt savas līdzdalības apmēru finanšu institūcijā;

3) personas nodomu attiecībā uz finanšu institūciju, norādot, vai persona plāno vai neplāno darboties kā aktīvs mazākumakcionārs, kā arī šādas darbības pamatojumu;

4) informāciju par izejas stratēģiju;

5) negatīvā scenārija aprakstu un finanšu prognozes)

2. Informācija par personas nodomiem attiecībā uz turpmāku finansiālā atbalsta sniegšanu finanšu institūcijai

(persona iesniedz rakstveida apliecinājumu par savu spēju un vēlmi atbalstīt finanšu institūciju ar papildu finansiālo ieguldījumu no pašas vai aizņemtiem līdzekļiem, lai attīstītu finanšu institūcijas darbību vai palīdzētu tai finansiālās grūtībās, apliecinājumā raksturojot finansiālajam atbalstam izmantojamos avotus un ieguldījumu apmēru)

8. Iesniedzamā informācija, ja persona plāno iegūt būtisku līdzdalību finanšu institūcijā, sasniedzot 20 %, bet nesasniedzot 50 % no finanšu institūcijas pamatkapitāla vai balsstiesīgo akciju skaita

1. Informācija par personas plānoto stratēģiju attiecībā uz finanšu institūcijas darbību

(persona iesniedz detalizētu stratēģijas dokumentu, kas ietver vismaz:

1) personas darbības plānu saistībā ar būtiskas līdzdalības iegūšanu vai palielināšanu;

2) personas nodomu tuvākajā laikā palielināt, samazināt vai paturēt savas līdzdalības apmēru finanšu institūcijā;

3) personas nodomu attiecībā uz finanšu institūciju, norādot, vai persona plāno vai neplāno darboties kā aktīvs mazākumakcionārs, kā arī šādas darbības pamatojumu;

4) informāciju par izejas stratēģiju;

5) negatīvā scenārija aprakstu un finanšu prognozes;

6) ziņas par ietekmi, ko persona vēlas izmantot attiecībā uz finanšu pozīciju (ieskaitot dividenžu politiku), stratēģisko attīstību un finanšu institūcijas resursu sadali;

7) personas vidēja termiņa plānu attiecībā uz finanšu institūciju, iekļaujot šādu informāciju:

a) būtiskas līdzdalības iegūšanas vai palielināšanas mērķus un to sasniegšanas plānu;

b) turpmāko trīs gadu plānotos finansiālos rezultātus (pašu kapitāla atdeve, rentabilitāte, peļņa uz vienu akciju u. c.);

c) iespējamās izmaiņas darbībā, produktos, mērķa klientos un resursu struktūrā;

d) finanšu institūcijas iekļaušanas grupas struktūrā ekonomisko pamatojumu, tostarp galvenos ieguvumus no komercsabiedrību apvienošanas, kā arī politiku, kas nosaka grupas savstarpējos darījumus. Attiecībā uz dalībvalstīs uzraudzītajām finanšu institūcijām šo informāciju norāda tikai par tām, kuras līdzdalības iegūšanas darījums ietekmē vai ietekmēs)

2. Informācija par personas nodomiem attiecībā uz turpmāku finansiālā atbalsta sniegšanu finanšu institūcijai

(persona iesniedz rakstveida apliecinājumu par savu spēju un vēlmi atbalstīt finanšu institūciju ar papildu finansiālo ieguldījumu no pašas vai aizņemtiem līdzekļiem, lai attīstītu finanšu institūcijas darbību vai palīdzētu tai finansiālās grūtībās, apliecinājumā raksturojot finansiālajam atbalstam izmantojamos avotus un ieguldījumu apmēru)

9. Iesniedzamā informācija, ja persona plānot iegūt būtisku līdzdalību finanšu institūcijā, sasniedzot 50 % no finanšu institūcijas pamatkapitāla vai balsstiesīgo akciju skaita

Informācija par personas plānoto stratēģiju attiecībā uz finanšu institūcijas darbību

(persona iesniedz biznesa plānu, kurā iekļauj:

1. stratēģiskās attīstības plānu, kas satur šādu informāciju:

a) būtiskas līdzdalības iegūšanas vai palielināšanas mērķus un to sasniegšanas plānu;

b) turpmāko trīs gadu plānotos finansiālos rezultātus (pašu kapitāla atdeve, rentabilitāte, peļņa uz vienu akciju u. c.);

c) iespējamās izmaiņas darbībā, produktos, mērķa klientos un resursu struktūrā;

d) ekonomisko pamatojumu finanšu institūcijas iekļaušanai grupas struktūrā, tostarp galvenos ieguvumus no komercsabiedrību apvienošanas, kā arī politiku, kas nosaka grupas savstarpējos darījumus. Attiecībā uz dalībvalstīs uzraudzītajām finanšu institūcijām šo informāciju norāda tikai par tām, kuras līdzdalības iegūšanas darījums ietekmē vai ietekmēs;

e) informāciju par izejas stratēģiju;

f) negatīvā scenārija aprakstu un finanšu prognozes;

2. plānoto trīs gadu finanšu pārskatus (individuāli un konsolidētā līmenī), iekļaujot:

a) prognozēto bilanci un peļņas un zaudējumu aprēķinu;

b) prognozētos darbību raksturojošos rādītājus (kapitāla prasības, maksātspējas koeficients u. tml.);

c) informāciju par pieļaujamo riska pakāpi (kredītriskam, tirgus riskam, operacionālajam riskam un pārējiem riskiem);

d) prognozes par plānotajiem grupas iekšējiem darījumiem;

3. būtiskas līdzdalības iegūšanas vai palielināšanas ietekmes uz finanšu institūcijas korporatīvo vadību un vispārējo organizatorisko struktūru novērtējumu, ieskaitot ietekmi uz:

a) valdes un padomes sastāvu un tās pienākumiem, kā arī uz valdes vai padomes izveidotajām galvenajām finanšu institūcijas komitejām (vadības, riska, audita, atalgojuma u. c.), iekļaujot informāciju par personām, kuras vada vai vadīs finanšu institūciju un tās komitejas, un informāciju par personām, kuras tiks ieceltas uzņēmējdarbības vadīšanai;

b) administratīvajām un grāmatvedības procedūrām un iekšējo kontroli, norādot galvenās izmaiņas procedūrās un sistēmās, kas attiecas uz grāmatvedību un iekšējo kontroli (ieskaitot noziedzīgi iegūtu līdzekļu legalizācijas un terorisma un proliferācijas finansēšanas novēršanu) un kas ietver galveno amata pienākumu veicēju (vismaz iekšējā audita dienesta vadītājs, risku direktors, par darbības atbilstības kontroli atbildīgā persona) nozīmēšanu;

c) informācijas tehnoloģiju pārvaldības stratēģiju un organizāciju, norādot galvenās izmaiņas informācijas sistēmu izstrādes, uzturēšanas, ārpakalpojumu izmantošanas, darbības dublēšanas, nepārtrauktības un audita pierakstu pārvaldības un drošības politikā un noteikumos;

d) politiku, kas nosaka apakšuzņēmēju darbību un ārpakalpojumus (attiecīgās jomas, pakalpojumu sniedzēju izvēlē) un attiecīgās galveno līgumslēdzēju pušu tiesības un pienākumus (piemēram, audita pasākumi, sagaidāmo pakalpojumu kvalitāte);

e) finanšu institūcijas korporatīvo vadību un vispārējo organizatorisko struktūru, tostarp informāciju par izmaiņām akcionāru struktūrā vai balsstiesību sadalījumā)

10. Informācija par citām valsts institūcijām, kurām ir iesniegts vai tiks iesniegts būtiskas līdzdalības paziņojums vai cita veida paziņojums atļaujas saņemšanai

|  |
| --- |
| Valsts institūcijas nosaukums:  Adrese:  E-pasta adrese:  Tālruņa numurs:  Tīmekļvietnes adrese: |

11. Informācija par kontaktpersonu un adresi (pasta adrese un e-pasta adrese), uz kuru nosūtāms Latvijas Bankas vai Eiropas Centrālās bankas pieņemtais lēmums

Adresāts:

Adrese:

E-pasta adrese:

12. Informācija par lēmuma valodu (konkrēto lauciņu aizpilda tikai tās personas, kas iegūst vai palielina būtisku līdzdalību kredītiestādē)

|  |
| --- |
| Persona vēlas saņemt Eiropas Centrālās bankas lēmumu angļu valodā □  Persona vēlas saņemt Eiropas Centrālās bankas lēmumu latviešu valodā □ |

13. Visu paziņojumam pievienoto dokumentu uzskaitījums

14. Pilnvarotās personas paraksts

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

2. pielikums

Latvijas Bankas [datums]

noteikumiem Nr. [\_\_\_\_\_]

**Informācija par būtiskas līdzdalības ieguvēju – fizisku personu**

|  |  |  |  |  |
| --- | --- | --- | --- | --- |
| Nr. | Iesniedzamā informācija | Iespējamie dokumentu veidi | Personas iesniegto dokumentu, kuros atrodama sniedzamā informācija, uzskaitījums | Paskaidrojumi par iesniegtajiem dokumentiem (ja nepieciešams) |
| 1. | **Personu identificējoša informācija** |  |  |  |
| 1.1. | Personas vārds, uzvārds, dzimšanas datums un vieta, personas nacionālais identifikācijas numurs (ja ir), personu apliecinoša dokumenta dati (izdevējiestāde, izdevējvalsts, izdošanas datums, derīguma termiņš, numurs) | Personas apliecinājums ar nepieciešamo informāciju, pases kopija |  |  |
| 1.2. | Adrese un kontaktinformācija | Personas apliecinājums ar nepieciešamo informāciju |  |  |
| 1.3. | Informācija par personas dzīves gājumu, kurā norādīta izglītība un apmācība, iepriekšējā profesionālā pieredze, kā arī jebkāda profesionālā darbība šobrīd | Detalizēts dzīvesgājuma apraksts (CV) vai līdzvērtīgs dokuments |  |  |
| 2. | Informācija par personu un visām komercsabiedrībām, kuras tā vadījusi vai kontrolējusi pēdējo 10 gadu laikā |  |  |  |
| 2.1. | Informācija par personas administratīvo un kriminālo sodāmību | Izziņa no citu valstu, izņemot Latviju, tiesībsargājošām iestādēm.  Izziņa no citu valstu, izņemot Latviju, uzraudzības iestādēm |  |  |
| 2.2. | Informācija par komercsabiedrībai, kura atradusies šīs personas kontrolē vai kuras padomē vai valdē tā bijusi, piemērotajiem sodiem un to, vai pret to nav ierosināta administratīvā lieta vai sākts kriminālprocess, kā arī informācija, vai persona strādājusi komercsabiedrībā, kura bankrotējusi vai kurai atņemtas tiesības nodarboties ar komercdarbību | Personas apliecinājums par minēto faktu neesamību.  Personas skaidrojums par piemērotajām sankcijām, tās iesaisti procesos, nodarījuma smagumu, sekām |  |  |
| 2.3. | Informācija par notiekošajiem pirmstiesas izmeklēšanas procesiem, administratīvajiem procesiem, tiesvedībām, tiesas nolēmumu izpildi, kas attiecas uz personu | Personas detalizēts skaidrojums.  Citu valstu, izņemot Latviju, iestāžu izsniegti dokumenti |  |  |
| 2.4. | Jebkāds atteikums reģistrēt, izsniegt atļauju, iegūt būtisku līdzdalību vai piešķirt licenci nodarboties ar tirdzniecību, komercdarbību vai strādāt noteiktā profesijā, jebkādas šādas reģistrācijas, atļaujas, līdzdalības vai licences atcelšana, atsaukšana vai izbeigšana, kā arī jebkāda veida valsts iestāžu vai profesionālo asociāciju veikta izslēgšana no to reģistriem | Personas detalizēts skaidrojums |  |  |
| 2.5. | Darba attiecību piespiedu izbeigšana, pilnvarojuma atsaukšana, atbrīvošana no fiduciārajām vai līdzīgām attiecībām | Personas detalizēts skaidrojums |  |  |
| 2.6. | Informācija par to, vai cita uzraudzības iestāde ir veikusi personas reputācijas novērtējumu, šīs iestādes pieņemtie lēmumi, novērtējuma rezultātu apliecinājums | Citas valsts, izņemot Latviju, uzraudzības iestādes izsniegts apliecinājums |  |  |
| 2.7. | Personas aktīvu un saistību apkopojums par tās finansiālo stāvokli, tostarp informācija par ienākumu avotiem, aktīviem un saistībām, dotajām un saņemtajām ķīlām un galvojumiem | Aktīvu un saistību apkopojums atbilstoši šo noteikumu 4. pielikumam.  Līgumu kopijas.  Valsts ieņēmumu dienesta vai līdzvērtīgas iestādes apliecinātas ienākumu deklarācijas.  Citu valstu, izņemot Latviju, valsts reģistru izsniegti dokumenti par aktīvu īpašumtiesībām.  Finanšu institūciju kontu izraksti par noguldījumiem, finanšu instrumentiem.  Aktīvu novērtējums (persona var iesniegt savu vērtējumu, pamatojoties uz publiski pieejamu informāciju, norādot šīs informācijas avotu, ja konkrēta novērtējuma nav).  Aktīvu novērtējums (normatīvajos aktos noteiktā kārtībā sertificēta vērtētāja sagatavots vērtējums, ja aktīvi pamatā pierāda finanšu stabilitāti) |  |  |
| 2.8. | Personas profesionālās darbības (komercdarbības) apraksts | Detalizēts personas komercdarbības apraksts, norādot ieņemamos amatus, darbības jomu, komercdarbības reģionus |  |  |
| 2.9. | Ziņas par komercsabiedrībām, kurās personai ir kontrole vai kurās persona ir padomes vai valdes loceklis, un komercsabiedrībām, kurās personai ir būtiska līdzdalība vai būtiska ietekme | Reģistrācijas dokuments.  Akcionāru vai dalībnieku reģistrs.  Komercsabiedrību saraksts (nosaukums, reģistrācijas numurs, datums, vieta) |  |  |
| 2.10. | Komercsabiedrību, kuras kontrolē vai vada persona, pēdējo triju gadu finanšu pārskati, šīm komercsabiedrībām vai pašai personai piešķirtie reitingi, publiski pieejami ziņojumi par šīm komercsabiedrībām | Finanšu pārskati.  Vadības sagatavoti pārskati (operatīvā bilance), ja komercsabiedrība darbojas mazāk nekā vienu gadu kopš tās dibināšanas.  Personas apliecinājums par piešķirtajiem reitingiem.  Norāde uz publiski ticamu informāciju, kas jāņem vērā šā pielikuma 2.10. apakšpunkta izpildē |  |  |
| 2.11. | Personas finanšu un nefinanšu interešu[[1]](#footnote-1)\* apraksts vai saistību ar tālāk minētajām personām apraksts | Interešu apraksts.  Saistību apraksts.  Intereses un saistības pamatojošie dokumenti (līgumi, vienošanās u. tml.).  Lietotā balsstiesību izmantošanas veida apraksts |  |  |
| 2.11.1. | Ar finanšu institūcijas akcionāriem |  |  |  |
| 2.11.2. | Ar jebkuru personu, kurai ir tiesības izmantot finanšu institūcijā balsstiesības vienā vai vairākos veidos:  - balsstiesības, kuras ir tiesīga izmantot trešā persona, ar kuru persona ir noslēgusi vienošanos, uzliekot par pienākumu saskaņot balsstiesību izmantošanas un rīcības politiku ilgtermiņā attiecībā uz konkrētās finanšu institūcijas pārvaldi;  - balsstiesības, kuras ir tiesīga izmantot trešā persona saskaņā ar vienošanos, kas noslēgta ar personu un paredz attiecīgo balsstiesību pagaidu nodošanu par samaksu;  - balsstiesības, kas izriet no akcijām, kuras konkrētā persona ir saņēmusi kā nodrošinājumu, ja tā var izmantot balsstiesības un ir paudusi savu nodomu tās izmantot;  - balsstiesības, kuras ir tiesīga izmantot konkrētā persona neierobežotā laikposmā;  - balsstiesības, kuras ir tiesīga izmantot personas kontrolētā komercsabiedrība vai kuras šāda komercsabiedrība var izmantot saskaņā ar iepriekš minēto balsstiesību izmantošanas veidu noteikumiem;  - balsstiesības, kuras izriet no akcijām, kas nodotas turējumā konkrētajai personai un ko tā var izmantot pēc saviem ieskatiem, ja nav saņemti īpaši norādījumi;  - balsstiesības, kuras izriet no trešās personas vārdā un konkrētās personas labā turētām akcijām;  - balsstiesības, kuras konkrētā persona var izmantot kā pilnvarnieks tad, kad tā ir tiesīga izmantot balsstiesības pēc saviem ieskatiem, ja nav saņemti īpaši norādījumi |  |  |  |
| 2.11.3. | Ar finanšu institūcijas padomes vai valdes locekļiem |  |  |  |
| 2.11.4. | Ar finanšu institūciju un tās grupu |  |  |  |
| 2.12. | Jebkādas ziņas par personu, kas var tikt uzskatītas par šķēršļiem būtiskas līdzdalības iegūšanai vai palielināšanai finanšu institūcijā | Personas sniegta rakstveida informācija |  |  |
| 2.13. | Ziņas par pilnvarnieku, ja persona, iegūstot vai palielinot būtisku līdzdalību finanšu institūcijā, ir pilnvarojusi vai pilnvaros citu personu izmantot balsstiesības | Personas sniegta rakstveida informācija.  Pilnvara.  Pilnvarojuma līgums |  |  |
| 2.13.1. | Ziņas par pilnvarnieka identitāti atbilstoši šā pielikuma 1.1. un 1.2. apakšpunktam vai šo noteikumu 3. pielikuma 1. punktam | Šā pielikuma 1.1. un 1.2. apakšpunktā minētie dokumenti, šo noteikumu  3. pielikuma 1.1., 1.2. un 1.3. apakšpunktā minētie dokumenti |  |  |
| 2.13.2. | Ziņas par citu labuma guvēju identitāti atbilstoši šā pielikuma 1.1. un 1.2. apakšpunktam vai šo noteikumu 3. pielikuma 1. punktam | Šā pielikuma 1. punktā minētie dokumenti, šo noteikumu  3. pielikuma 1.1., 1.2. un 1.3. apakšpunktā minētie dokumenti |  |  |

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

3. pielikums

Latvijas Bankas [datums]

noteikumiem Nr. [\_\_\_\_\_]

**Informācija par būtiskas līdzdalības ieguvēju – juridisku personu**

|  |  |  |  |  |
| --- | --- | --- | --- | --- |
| Nr. | Iesniedzamā informācija | Iespējamie dokumenti veidi | Personas iesniegto dokumentu, kur atrodama sniedzamā informācija, uzskaitījums | Paskaidrojumi par iesniegtajiem dokumentiem (ja nepieciešams) |
| 1. | **Personu identificējoša informācija** |  |  |  |
| 1.1. | Personas nosaukums, reģistrācijas datums, vieta, numurs | Personas apliecinājums |  |  |
| 1.2. | Personas juridiskā adrese, pasta adrese, tālruņa, mobilā tālruņa numurs, e-pasta adrese | Personas apliecinājums |  |  |
| 1.3. | Personas tiesiskās formas reģistrācija | Reģistrācijas apliecības vai cita veida reģistrācijas valstī, ja tā nav Latvija, izdota dokumenta kopija.  Statūti.  Dibināšanas līgums |  |  |
| 1.4. | Informācija par komercdarbības veidu, pārskats par komercdarbību pēdējos trijos gados | Personas detalizēts pārskats par veikto darbību, ietverot informāciju par nozari, komercdarbības reģioniem |  |  |
| 1.5. | Informācija par fiziskajām (juridiskajām) personām, kas faktiski vada personas komercdarbību (valdes, padomes locekļi vai atbildības ziņā līdzvērtīgas personas, kas pieņem lēmumus), norādot šo personu vārdu, uzvārdu, dzimšanas datumu un vietu, personas nacionālo identifikācijas numuru (ja ir), personu apliecinoša dokumenta datus (izdevējiestāde, izdevējvalsts, izdošanas datums, derīguma termiņš, numurs) | Personu, kas faktiski vada personas komercdarbību, saraksts.  Izraksti no personas institūciju lēmumiem.  Direktoru reģistri.  Izraksti no citu valstu, izņemot Latviju, iestāžu reģistriem |  |  |
| 1.6. | Informācija par šā pielikuma 1.5. apakšpunktā minēto personu dzīves gājumu, kurā norādīta izglītība un apmācība, iepriekšējā profesionālā pieredze, kā arī jebkāda profesionālā darbība šobrīd | Detalizēts dzīvesgājuma apraksts (CV) vai līdzvērtīgs dokuments |  |  |
| 1.7. | Ziņas par personas īpašniekiem, līdz ir iegūta informācija par īpašniekiem (patiesajiem labuma guvējiem) – fiziskajām personām | Šo noteikumu 2. pielikuma 1.1. un 1.2. apakšpunktā minētie dokumenti un šā pielikuma  1.1., 1.2. un 1.3. apakšpunktā minētie dokumenti |  |  |
| 1.8. | Informācija par esošu trastu vai tādu trastu, kurš tiks izveidots būtiskas līdzdalības ieguves rezultātā |  |  |  |
| 1.8.1. | Informācija par pilnvarotajām personām, kuras saskaņā ar trasta dokumenta noteikumiem pārvalda trasta aktīvus, tām pienākošos daļu ienākumu sadalē | Šo noteikumu 2. pielikuma 1.1. un 1.2. apakšpunktā minētie dokumenti un šā pielikuma  1.1., 1.2. un 1.3. apakšpunktā minētie dokumenti |  |  |
| 1.8.2. | Informācija par visiem faktiskajiem trasta īpašniekiem, patiesajiem labuma guvējiem, trasta dibinātājiem | Šo noteikumu 2. pielikuma 1.1. un 1.2. apakšpunktā minētie dokumenti un šā pielikuma  1.1., 1.2. un 1.3. apakšpunktā minētie dokumenti |  |  |
| 1.8.3. | Informācija par balsstiesību sadalījumu trastā, personām, kas saņem ienākumus (dividendes un līdzīgus maksājumus) no trasta peļņas | Personas apliecinājums, izraksts no akcionāru reģistra vai līdzvērtīgs dokuments,  šo noteikumu 2. pielikuma 1.1. un 1.2. apakšpunktā minētie dokumenti un šā pielikuma  1.1., 1.2. un 1.3. apakšpunktā minētie dokumenti |  |  |
| 2. | Informācija parieguvēju, jebkuru fizisku vai juridisku personu, kura faktiski vada ieguvēja komercdarbību, jebkuru komercsabiedrību, kuru ieguvējs kontrolē, un jebkuru akcionāru, kam ir būtiska ietekme uz ieguvēju šā pielikuma 2.8. apakšpunkta izpratnē, pēdējo 10 gadu laikā |  |  |  |
| 2.1. | Informācija par ieguvēja, jebkuras fiziskas vai juridiskas personas, kura faktiski vada ieguvēja komercdarbību, administratīvo un kriminālo sodāmību | Izziņa no citu valstu, izņemot Latviju, tiesībsargājošām iestādēm.  Izziņa no citu valstu, izņemot Latviju, uzraudzības iestādēm |  |  |
| 2.2. | Informācija par komercsabiedrībai, kura ir atradusies šīs personas kontrolē vai kuras padomē vai valdē tā bijusi, piemērotajiem sodiem un to, vai pret to nav ierosināta administratīvā lieta vai sākts kriminālprocess, kā arī informācija, vai persona strādājusi komercsabiedrībā, kura bankrotējusi vai kurai atņemtas tiesības nodarboties ar komercdarbību | Citu valstu, izņemot Latviju, uzraudzības iestādes izziņa.  Personas apliecinājums par minēto faktu neesamību (esamību).  Personas skaidrojums par piemērotajām sankcijām, tās iesaisti, nodarījuma smagumu, sekām |  |  |
| 2.3. | Informācija par notiekošajiem pirmstiesas izmeklēšanas procesiem, administratīvajiem procesiem, tiesvedībām, tiesas nolēmumu izpildi, kas attiecas uz ieguvēju | Personas detalizēts skaidrojums.  Citu valstu, izņemot Latviju, iestāžu izsniegti dokumenti |  |  |
| 2.4. | Jebkāds atteikums reģistrēt, izsniegt atļauju, iegūt būtisku līdzdalību vai piešķirt licenci nodarboties ar tirdzniecību, komercdarbību vai strādāt noteiktā profesijā, jebkādas šādas reģistrācijas, atļaujas, līdzdalības vai licences atcelšana, atsaukšana vai izbeigšana, kā arī jebkāda veida valsts iestāžu vai profesionālo asociāciju veikta izslēgšana | Personas detalizēts skaidrojums |  |  |
| 2.5. | Atbrīvošana no algota darba vai uzticības amata, fiduciārajām attiecībām vai līdzīgas situācijas (attiecībā uz personām, kuras faktiski vada ieguvēja komercdarbību, un akcionāriem, kuriem ir būtiska ietekme uz ieguvēju) | Personas detalizēts skaidrojums |  |  |
| 2.6. | Informācija par to, vai cita uzraudzības iestāde ir veikusi personas reputācijas novērtējumu, šo iestādi identificējoša informācija un novērtējuma rezultātu apliecinājums | Citas valsts, izņemot Latviju, uzraudzības iestādes apliecinājums |  |  |
| 2.7. | Personas vai attiecīgos gadījumos grupas, kurai persona pieder, kā arī personu, kuras efektīvi vada tās uzņēmējdarbību, finanšu un nefinanšu interešu[[2]](#footnote-2)\* apraksts vai saistību ar tālāk minētajām personām apraksts | Interešu apraksts.  Saistību apraksts.  Intereses un saistības pamatojošie dokumenti (piemēram, līgumi, vienošanās u. tml.).  Lietotā balsstiesību izmantošanas veida apraksts |  |  |
| 2.7.1. | Ar finanšu institūcijas akcionāriem |  |  |  |
| 2.7.2. | Ar jebkuru personu, kurai ir tiesības finanšu institūcijā izmantot balsstiesības vienā vai vairākos veidos:  - balsstiesības, kuras ir tiesīga izmantot trešā persona, ar kuru persona ir noslēgusi vienošanos, uzliekot par pienākumu saskaņot balsstiesību izmantošanas un rīcības politiku ilgtermiņā attiecībā uz konkrētās finanšu institūcijas pārvaldi;  - balsstiesības, kuras ir tiesīga izmantot trešā persona saskaņā ar vienošanos, kas noslēgta ar personu un paredz attiecīgo balsstiesību pagaidu nodošanu par samaksu;  - balsstiesības, kas izriet no akcijām, kuras konkrētā persona ir saņēmusi kā nodrošinājumu, ja tā var izmantot balsstiesības un ir paudusi savu nodomu tās izmantot;  - balsstiesības, kuras ir tiesīga izmantot konkrētā persona neierobežotā laikposmā;  - balsstiesības, kuras ir tiesīga izmantot personas kontrolētā komercsabiedrība vai kuras šāda komercsabiedrība var izmantot saskaņā ar iepriekš minēto balsstiesību izmantošanas veidu noteikumiem;  - balsstiesības, kuras izriet no akcijām, kas nodotas turējumā konkrētajai personai un ko tā var izmantot pēc saviem ieskatiem, ja nav saņemti īpaši norādījumi;  - balsstiesības, kuras izriet no trešās personas vārdā un konkrētās personas labā turētām akcijām;  - balsstiesības, kuras konkrētā persona var izmantot kā pilnvarnieks tad, kad tā ir tiesīga izmantot balsstiesības pēc saviem ieskatiem, ja nav saņemti īpaši norādījumi |  |  |  |
| 2.7.3. | Ar finanšu institūcijas padomes vai valdes locekļiem |  |  |  |
| 2.7.4. | Ar finanšu institūciju un tās grupu |  |  |  |
| 2.8. | Jebkādas ziņas par personu, kas var tikt uzskatītas par šķērsli vai interešu konfliktu, lai iegūtu vai palielinātu būtisku līdzdalību finanšu institūcijā, un iespējamie šādu šķēršļu vai interešu konfliktu risinājumi | Personas sniegta informācija |  |  |
| 2.9. | Informācija par personas balsstiesību un kapitāla sadalījumu, norādot informāciju par visu akcionāru (dalībnieku), kam ir būtiska ietekme, identitāti un viņu kapitāla daļām un balsstiesībām, jebkādiem akcionāru līgumiem | Līgumi.  Izraksti no akcionāru reģistriem.  Šo noteikumu 2. pielikuma 1.1. un 1.2. apakšpunktā minētie dokumenti un šā pielikuma  1.1., 1.2. un 1.3. apakšpunktā minētie dokumenti |  |  |
| 2.10. | Detalizēta grupas organizatoriskās struktūras shēma un informācija par īpašnieku līdzdalību un darbības veidiem, identificējot komercsabiedrības, kuras pakļautas finanšu uzraudzībai, ja persona ir grupas daļa kā komercsabiedrības meitas sabiedrība vai komercsabiedrības mātes sabiedrība | Shēma un detalizēts apraksts |  |  |
| 2.11. | Informācija par attiecībām starp grupas finanšu struktūrām un citām grupas nefinanšu struktūrām, ja persona ir grupas daļa kā komercsabiedrības meitas sabiedrība vai komercsabiedrības mātes sabiedrība | Detalizēts apraksts |  |  |
| 2.12. | Informācija par ikvienu finanšu uzraudzības iestāžu uzraudzītu, personas grupā ietilpstošu finanšu institūciju, to uzraugošo iestādi | Šā pielikuma 1.1., 1.2. un 1.3. apakšpunktā minētie dokumenti |  |  |
| 2.13. | Auditēti gada pārskati (individuālie, konsolidētie vai subkonsolidētie grupas līmenī) par pēdējiem trim pārskata gadiem, iekļaujot tajos šādu informāciju:  1) bilanci;  2) peļņas un zaudējumu aprēķinu vai ienākumu deklarāciju;  3) gada pārskatus un to finanšu pielikumus, kā arī jebkādus citus dokumentus, ko personai ir pienākums sagatavot atbilstoši reģistrācijas valsts normatīvajiem aktiem | Pārskati |  |  |
| 2.14. | Ja personai revidēti finanšu pārskati nav pieejami, persona iesniedz vadības sagatavotus finanšu pārskatus par pēdējiem trim gadiem | Pārskati |  |  |
| 2.15. | Ja personas darbības periods ir īsāks nekā viens gads, persona iesniedz:  1) plānoto bilanci;  2) plānoto peļņas un zaudējumu aprēķinu vai ienākumu deklarāciju par pirmajiem trim darbības gadiem, pievienojot plānošanas pieņēmumus | Pārskati |  |  |
| 2.16. | Informācija par personai piešķirto kredītreitingu, kā arī informācija par kredītreitingu, kas piešķirts visai grupai | Personas apliecinājums.  Kredītreitingu aģentūras apliecinājums |  |  |
| 3. | Ja personas galvenais birojs atrodas ārvalstī, persona iesniedz turpmāk norādīto papildu informāciju |  |  |  |
| 3.1. | Reģistrācijas apliecinājumu vai, ja tas nav pieejams, tam pielīdzināmu dokumentu,  kuru par potenciālo līdzdalības ieguvēju izsniegušas ārvalstu finanšu nozares iestādes | Apliecinājums |  |  |
| 3.2. | Ja iespējams, ārvalstu finanšu uzraudzības iestāžu apliecinājumu, ka nepastāv šķēršļi vai ierobežojumi sniegt finanšu institūcijas uzraudzības veikšanai nepieciešamo informāciju | Apliecinājums |  |  |
| 3.3. | Vispārīgu informāciju par šīs trešās valsts regulatīvo režīmu, kas piemērojams personai | Apraksts |  |  |
| 4. | Ja persona ir valsts dibināts ieguldījumu fonds vai tam pielīdzināms veidojums, persona iesniedz turpmāk norādīto papildu informāciju |  |  |  |
| 4.1. | Informāciju par valsts institūciju, kura atbild par fonda ieguldījumu politikas noteikšanu (nosaukums) | Personas apliecinājums.  Izraksti no valsts, izņemot Latviju, iestāžu izdotajiem dokumentiem (piemēram, rīkojumiem, dekrētiem u. c.).  Tiesību aktu normu skaidrojums par fondu, tā ieguldījumu politiku |  |  |
| 4.2. | Informāciju par ieguldījumu politiku un jebkādiem ieguldījumu ierobežojumiem | Ieguldījumu politika vai līdzvērtīgs dokuments |  |  |
| 4.3. | Informāciju par personām, kuras atbildīgas par fonda ieguldījumu lēmumu pieņemšanu (vārds, uzvārds un amats) | Ieguldījumu politika, fonda darbības nolikums, noteikumi vai līdzvērtīgi dokumenti |  |  |
| 4.4. | Informāciju par atbildīgās valsts institūcijas ietekmi uz fonda un finanšu institūcijas ikdienas darbību | Personas apliecinājums.  Izraksti no valsts, izņemot Latviju, iestāžu izdotajiem dokumentiem (piemēram, rīkojumiem, dekrētiem u. c.) vai līdzvērtīgi dokumenti |  |  |
| 5. | Ja persona ir privātā kapitāla ieguldījumu fonds, riska ieguldījumu fonds vai pēc darbības un ieguldījumu principiem tiem pielīdzināms fonds, potenciālais līdzdalības ieguvējs iesniedz turpmāk norādīto papildu informāciju |  |  |  |
| 5.1. | Detalizētu aprakstu par personas iepriekšējo būtiskas līdzdalības iegūšanu finanšu institūcijās | Detalizēts apraksts |  |  |
| 5.2. | Informāciju par fonda ieguldījumu politiku un visiem ieguldījumu ierobežojumiem, tostarp informāciju par ieguldījumu pārvaldi, faktoriem, kas ir ieguldījuma finanšu institūcijā lēmumu pamatā, informāciju par fonda izejas stratēģiju | Ieguldījumu politika vai līdzvērtīgs dokuments |  |  |
| 5.3. | Informāciju par personas ieguldījumu lēmumu pieņemšanas kārtību un par lēmumu pieņemšanu atbildīgajām personām (vārds, uzvārds un amats) | Ieguldījumu politika, fonda darbības nolikums, noteikumi vai līdzvērtīgi dokumenti.  Šo noteikumu 2. pielikuma 1.1. un 1.2. apakšpunktā minētie dokumenti |  |  |
| 5.4. | Detalizētu aprakstu par personas noziedzīgi iegūtu līdzekļu legalizācijas un terorisma un proliferācijas finansēšanas novēršanas procedūrām un tām piemērojamo tiesisko regulējumu | Apraksts.  Procedūra vai līdzvērtīgs dokuments |  |  |

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

4. pielikums

Latvijas Bankas [datums]

noteikumiem Nr. [\_\_\_\_\_]

**Personai paziņojuma iesniegšanas dienā piederošo aktīvu un saistību detalizēts apkopojums**

1. tabula (aizpilda jebkura persona, kura vēlas iegūt vai palielināt būtisku līdzdalību)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **1. Līdzdalība komercsabiedrībās** | | | | | | | | | | | | | |
| Līdzdalības veids (vērtspapīrs) | | Komercsabied-rības nosaukums | Vērtspapīru skaits | | | Vērtspapīru nominālvēr-tība | Vērtspapīru tirgus vērtība vai patiesā vērtība, ja nav tirgus vērtības | | | Valūta | Līdzdalības apmērs (%) | | Tīmekļvietne vai cits resurss ar informāciju par komercsabiedrību | |
|  | |  |  | | |  |  | | |  |  | |  | |
| Kopējā nominālvērtība (*euro*) | | | | | |  |  | | |  |  | |  | |
| Kopējā tirgus vērtība (*euro*) vai patiesā vērtība (*euro*) | | | | | |  |  | | |  |  | |  | |
|  |  | | | | | | | | | | | | | |
|  | **2. Citi finanšu instrumenti** | | | | | | | | | | | | | |
| Finanšu instruments | | Komercsabied-rības nosaukums | Finanšu instrumentu skaits | Finanšu instrumentu nominālvērtība | | | Finanšu instrumentu tirgus vērtība vai patiesā vērtība, ja nav tirgus vērtības | | | Valūta | Tīmekļvietne vai cits resurss ar informāciju par komercsabiedrību | | | |
|  | |  |  |  | | |  | | |  |  | | | |
| Kopējā nominālvērtība (*euro*) | | | |  | | |  | | |  |  | | | |
| Kopējā tirgus vērtība (*euro*) vai patiesā vērtība (*euro*) | | | |  | | |  | | |  |  | | | |
|  |  | | | | | | | | | | | | | |
|  | **3. Nekustamie īpašumi** | | | | | | | | | | | | | |
| Nosaukums | | Nekustamā īpašuma veids (ēka, zeme u. tml.) | Tirgus vērtība | | Valūta | | | | Platība (ha) | | | Adrese | | |
|  | |  |  | |  | | | |  | | |  | | |
| Kopējā nominālvērtība (*euro*) | | | | |  | | | |  | | |  | | |
|  |  | | | | | | | | | | | | | |
|  | **4. Kustamie īpašumi** | | | | | | | | | | | | | |
| Nosaukums | | Kustamā īpašuma veids (transportlīdzeklis, glezna u. tml.) | | | Tirgus vērtība | | | | Valūta | | | Īpašuma adrese | | |
|  | |  | | |  | | | |  | | |  | | |
| Kopējā vērtība (*euro*) | | | | |  | | | |  | | |  | |  |
|  | | | | | | | |  |  | | | | | |
| **5. Finanšu līdzekļi** | | | | | | | |  |  | | | | | |
| Kredītiestāde (vai cits turētājs) | | Datums | Apmērs | | Valūta | | |  |  | | |  | |  |
|  | | | | |  | | |  |  | | |  | |  |
| Kopējā vērtība (*euro*) | | | | |  | | |  |  | | |  | |  |
|  | | | | |  | | |  |  | | |  | |  |
| **6. Citi aktīvi (aizdevumi utt.)** | | | | | | | |  |
| Aktīvs | | Vērtība | Valūta | | Termiņš | | |  |
|  | |  |  | |  | | |  |
| Kopējā vērtība (*euro*) | | | | |  | | |  |
|  | | | | |  | | |  |
| **Kopējā aktīvu vērtība (*euro*)** | | | | | | | |  |
| **7. Saistības** | | | | | | | |  |
| Aizdevējs | | Dzēšanas termiņš | Apmērs | | Valūta | | |  |
|  | |  |  | |  | | |  |
| Kopējie aktīvi (*euro*) | | | | |  | | |  |
|  | | | | |  | | |  |
| **8. Garantijas** | | | | | | | |  |
| Garantijas ņēmējs | | Dzēšanas termiņš | Apmērs | | Valūta | | |  |
|  | |  |  | |  | | |  |
| Kopējā vērtība (*euro*) | | | | |  | | |  |
|  | | | | |  | | |  |
| **9. Ķīlas** | | | | | | | |  |
| Ķīlas ņēmējs | | Ķīla | Dzēšanas termiņš | | Apmērs (*euro*) | | |  |
|  | |  |  | |  | | |  |
| Kopējā vērtība (*euro*) | | | | |  | | |  |
|  | | | | |  | | |  |
| **Kopējās saistības (*euro*)** | | | | | | | |  |

2. tabula (aizpilda fiziska persona)

**Fiziskās personas aktīvu un saistību apkopojums par pēdējiem trijiem gadiem**

|  |  |  |  |  |
| --- | --- | --- | --- | --- |
| Pozīcija | | n gads | n-1 gads | n-2 gads |
| 1. | Aktīvi (*euro*) |  |  |  |
| 2. | Finanšu līdzekļi |  |  |  |
| 3. | Vērtspapīri |  |  |  |
| 4. | Uzkrājumi pensiju fondos |  |  |  |
| 5. | Nekustamais īpašums |  |  |  |
| 6. | Citi aktīvi |  |  |  |
| 7. | Aktīvi kopā |  |  |  |
| 8. | Saistības (*euro*) |  |  |  |
| 9. | Ilgtermiņa aizņēmumi |  |  |  |
| 10. | Īstermiņa aizņēmumi |  |  |  |
| 11. | Citas saistības |  |  |  |
| 12. | Saistības kopā (*euro*) |  |  |  |
| 13. | Neto vērtība (*euro*) |  |  |  |

3. tabula (aizpilda juridiska persona, kas nav kredītiestāde)

**Juridiskas personas, kas nav kredītiestāde, aktīvu un saistību apkopojums par pēdējiem trijiem gadiem**

|  |  |  |  |  |
| --- | --- | --- | --- | --- |
| Pozīcija | | n gads | n-1 gads | n-2 gads |
| 1. | Ieņēmumi |  |  |  |
| 2. | Kopējie aktīvi (*euro*) |  |  |  |
| 3. | Kapitāls |  |  |  |
| 4. | Neto peļņa |  |  |  |
| 5. | Kapitāla rādītājs[[3]](#footnote-3) |  |  |  |
| 6. | Aktīvu un saistību attiecība[[4]](#footnote-4) |  |  |  |
| 7. | Darbinieku skaits (pilna laika slodze) |  |  |  |

4. tabula (aizpilda persona, kas ir kredītiestāde)

**Juridiskas personas, kas ir kredītiestāde, aktīvu un saistību apkopojums par pēdējiem trijiem gadiem**

|  |  |  |  |  |
| --- | --- | --- | --- | --- |
|  | | n gads | n-1 gads | n-2 gads |
| 1. | Pirmā līmeņa pamata kapitāla rādītājs (%) |  |  |  |
| 2. | Kopējais kapitāla rādītājs (%) |  |  |  |
| 3. | Papildu pašu kapitāla prasība (%) |  |  |  |
| 4. | Kopējo kapitāla rezervju prasība (CCB – kapitāla saglabāšanas rezerve; CCyB – pretcikliskā kapitāla rezerve; G-SII – globālas sistēmiski nozīmīgas iestādes kapitāla rezerve; O-SII – citas sistēmiski nozīmīgas iestādes kapitāla rezerve; SRB – sistēmiskā riska kapitāla rezerve) |  |  |  |
| 5. | Ieteicamā kapitāla rezerves prasība (%) |  |  |  |
| 6. | Sviras rādītājs (%) |  |  |  |
| 7. | Riska svērtie aktīvi |  |  |  |
| 8. | Kopējie aktīvi |  |  |  |
| 9. | Kopējais kapitāls un rezerves (*euro*) |  |  |  |
| 10. | Neto peļņa (*euro*) |  |  |  |
| 11. | Likviditātes rādītājs (%) |  |  |  |

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

5. pielikums

Latvijas Bankas [datums]

noteikumiem Nr. [\_\_\_\_\_]

**Personas datu apstrāde**

**Personas datu apstrādes mērķis un tiesiskais pamats** **būtiskas līdzdalības procedūras kontekstā**

Jebkura jaunā īpašnieka piemērotības novērtēšana pirms būtiskas līdzdalības iegūšanas kredītiestādē vai tās atsavināšanas ir neaizstājams instruments, lai pastāvīgi nodrošinātu kredītiestāžu jauno īpašnieku piemērotību un finanšu stabilitāti.

Padomes 2013. gada 15. oktobra Regula (ES) Nr. [1024/2013](http://eur-lex.europa.eu/eli/reg/2013/1024/oj/?locale=LV), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību,(turpmāk – VUM regula), pamatojoties uz Līguma par Eiropas Savienības darbību 127. panta 6. punktu, uztic Eiropas Centrālajai bankai (turpmāk – ECB) īpašus tajā noteiktus uzdevumus saistībā ar kredītiestāžu prudenciālo uzraudzību. Prudenciālās uzraudzības nolūkā ECB ir uzticēti uzdevumi attiecībā uz iesaistītajās dalībvalstīs dibinātajām kredītiestādēm, kas minēti VUM regulas 4. pantā VUM regulas 6. panta kontekstā.

Ņemot vērā VUM regulas 4. panta 1. punkta c) apakšpunktu un 15. pantu, ECB izvērtē paziņojumus par būtiskas līdzdalības iegūšanu un atsavināšanu kredītiestādēs (izņemot banku noregulējuma gadījumus) un pieņem lēmumu vai iebilst pret plānoto līdzdalības iegūšanu, pamatojoties uz vērtēšanas kritērijiem, kas izklāstīti attiecīgajos Eiropas Savienības tiesību aktos. Saskaņā ar Eiropas Parlamenta un Padomes 2013. gada 26. jūnija Direktīvas 2013/36/ES par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK, (turpmāk – KPD IV) 23. panta 1. punkta a) un b) apakšpunktu kompetentās iestādes novērtē izvirzītā līdzdalības ieguvēja reputāciju un katra augstākās vadības pārstāvja, kurš pēc plānotās būtiskas līdzdalības iegūšanas vadīs kredītiestādi, reputāciju, zināšanas un pieredzi. Eiropas Centrālās bankas 2014. gada 16. aprīļa Regulas (ES) Nr. [468/2014](http://eur-lex.europa.eu/eli/reg/2014/468/oj/?locale=LV), ar ko izveido vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm,(turpmāk – VUM pamatregula) 85. pants nosaka nacionālo kompetento iestāžu (turpmāk – Latvijas Banka) un ECB sadarbības noteikumus būtiskas līdzdalības procedūrā.

**Personas datu nodošana**

Visi pieprasītie personas dati ir nepieciešami, lai novērtētu izvirzītā būtiskas līdzdalības ieguvēja kredītiestādē reputāciju un katra vadības struktūras un augstākās vadības darbinieka, kurš pēc būtiskas līdzdalības iegūšanas vadīs mērķa kredītiestādes darbību, piemērotību. Ja dati netiek iesniegti, pieteikumu par Jūsu nodomu iegūt būtisku līdzdalību kredītiestādē uzskata par nepilnīgu un ECB iebilst pret plānoto līdzdalības iegūšanu, pamatojoties uz to, ka informācija par izvirzīto līdzdalības ieguvēju ir nepilnīga (KPD IV 23. panta 2. punkts).

**Personas datu saņēmēji vai saņēmēju grupas**

Būtiskas līdzdalības procedūras gaitā personas datus var izpaust personām, kurām nepieciešams tos zināt, Latvijas Bankas darbiniekiem, kopējās uzraudzības komandu dalībniekiem, ECB Ģenerāldirektorāta mikroprudenciālās uzraudzības darbiniekiem, ECB Uzraudzības valdes Sekretariātam un Uzraudzības valdes locekļiem, kā arī ECB padomes locekļiem.

**Piemērojamais datu glabāšanas periods**

ECB jāglabā personas dati, kas sniegti pieteikumos vai paziņojumos par būtisku līdzdalību, 15 gadus no pieteikuma vai paziņojuma iesniegšanas dienas, ja tas tiek atsaukts pirms oficiāla lēmuma pieņemšanas, no dienas, kad pieņemts negatīvs lēmums, vai no dienas, kad datu subjekti vairs nav akcionāri, kuriem ir būtiska līdzdalība, vai nav uzraudzītās iestādes augstākās vadības pienākumu pildītāji, pozitīva ECB lēmuma gadījumā. Ja tiek ierosināta administratīvā lieta vai sākta tiesvedība, glabāšanas periodu pagarina un tas beidzas vienu gadu pēc tāda lēmuma par sankciju piemērošanu stāšanās spēkā, kam ir galīga lēmumu spēks.

**Piemērojamā datu aizsardzība**

Eiropas Parlamenta un Padomes 2018. gada 23. oktobra Regula (ES) 2018/1725 par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK, ir piemērojama personas datu apstrādē, ko veic ECB. Taču ECB un Latvijas Banka ir kopīgi pārziņi, veicot VUM regulā un VUM pamatregulā tām uzticētos piesardzīgas uzraudzības uzdevumus, ikreiz, kad tās kopīgi nosaka datu apstrādes darbību mērķi un līdzekļus.

**Datu subjekta tiesības**

Datu subjektam, kura personas datus minētās prudenciālās uzraudzības nolūkā apstrādā ECB, ir tiesības piekļūt datiem un labot tos datus, kas attiecas uz viņu saskaņā ar Eiropas Centrālās bankas 2020. gada 5. maija Lēmumu (ES) 2020/655, ar ko pieņem īstenošanas noteikumus attiecībā uz datu aizsardzību Eiropas Centrālajā bankā un atceļ Lēmumu ECB/2007/1.

**Kontakti**

Ja Jums rodas jautājumi vai sūdzības par datu apstrādes procesu, Jūs varat vērsties pie datu apstrādātāja (e-pasts: authorisation@ecb.europa.eu) vai nacionālajā kompetentajā iestādē (e-pasts: info@bank.lv).

Turklāt Jums ir tiesības jebkurā laikā vērsties pēc palīdzības pie Eiropas Datu aizsardzības uzraudzītāja (https://edps.europa.eu/data-protection/our-role-supervisor/personal-data-breach\_en ).

**Apliecinājums**

Ar šo apliecinu, ka esmu informēts par Latvijas Bankai iesniegto manu kā fiziskās personas datu, tostarp sensitīvo personas datu, apstrādi būtiskas līdzdalības procedūras kontekstā, t. sk. šo datu nodošanu un apstrādi ECB tās funkciju veikšanai.

Vārds, uzvārds

Paraksts

Vieta, datums

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

1. \* Finanšu intereses var būt tādas intereses kā kredītoperācijas, galvojumi un ķīlas; nefinanšu intereses var būt tādas intereses kā ģimenes vai ciešas attiecības. [↑](#footnote-ref-1)
2. \* Finanšu intereses var būt tādas intereses kā kredītoperācijas, galvojumi un ķīlas; nefinanšu intereses var būt tādas intereses kā ģimenes vai ciešas attiecības. [↑](#footnote-ref-2)
3. Kapitāls/kopējie aktīvi. [↑](#footnote-ref-3)
4. Aktīvi/saistības. [↑](#footnote-ref-4)